CELEX: C2006/022/07
Language: et
Date: 2006-01-28 00:00:00
Title: Kohtuasi C-382/05: Euroopa Ühenduste Komisjoni  20. oktoobri 2005.  aasta hagi Itaalia Vabariigi vastu

28.1.2006   
            
            
               ET
            
            
               Euroopa Liidu Teataja
            
            
               C 22/4
            
         Euroopa Ühenduste Komisjoni 20. oktoobri 2005. aasta hagi Itaalia Vabariigi vastu
   (Kohtuasi C-382/05)
   (2006/C 22/07)
   Kohtumenetluse keel: itaalia
   Euroopa Ühenduste Komisjon esitas 20. oktoobril 2005 Euroopa Ühenduste Kohtule hagi Itaalia Vabariigi vastu. Hageja esindajad on A. Aresu ja X. Lewis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et kuna Presidenza del Consiglio dei Ministri (ministrite nõukogu juhatus) — Dipartimento per la protezione civile (kodanikukaitse osakond) — Ufficio del Commissario delegato per l'emergenza rifiuti e la tutela delle acque in Sicilia (Sitsiilia veekaitse ja jäätmetega tegeleva komissari amet) algatas pärast jäätmete sorteerimist allesjäävate Sitsiilia maakonna omavalitsusüksuste jäätmete kasutamiseks lepingute sõlmimise menetluse ja sõlmis nimetatud lepingud ilma nõukogu 18. juuni 1992. aasta direktiivis 92/50/EMÜ millega kooskõlastatakse riiklike teenuslepingute sõlmimise kord, (1) ette nähtud menetlusi rakendamata ja eelkõige jättes avaldamata asjakohase teate Euroopa Liidu Teatajas, siis on Itaalia Vabariik rikkunud eespool viidatud direktiivist ja eelkõige selle artiklitest 11, 15 ja 17 tulenevaid kohustusi;
            
         
               2.
            
            
               mõista kohtukulud välja Itaalia Vabariigilt.
            
         Väited ja peamised argumendid
   Komisjon leiab, et asjaomaste lepingute sõlmimisega seonduvate dokumentide analüüsist tulenevalt peab nimetatud lepinguid käsitlema direktiivi 92/50/EMÜ kohaldamisalasse kuuluvate riiklike teenuslepingutena.
   Seetõttu oleks nimetatud lepingute sõlmimisel pidanud arvestama nimetatud direktiivi III ja IV jaotise avaldamist ja osalemist puudutavate sätetega ning eelkõige pärast direktiivi artiklites 15 ja 17 ette nähtud teate avaldamist ELT-s ja kohaldades artiklis 11 ette nähtud menetlusi.
   Käesolevas asjas ei saa Commissario delegato avaldatud teadet käsitleda eespool viidatud sätetes ette nähtus avaldamise kohustuse täitmisena. Lisaks sellele, et avaldamisel kasutatud näidisvorm viitab nn eelteavitamise menetlusele ja mitte lepingute sõlmimisele, on teates sisalduv teave selgelt ebapiisav võrreldes direktiivi 92/50/EMÜ, viimati muudetud direktiiviga 2001/78/EÜ, lisades kehtestatud teate näidisvormis nõutava teabega.
   
      (1)  EÜT L 209, 24.7.1992, lk 1.